
Sobitusrühma moodustamine Narva Lasteaias Tareke
1. Asjaolud ja menetluse käik
Lasteaia Tareke nimekirjas on laps, kes vajab alushariduse põhjal erivajaduslikku abi. Lapsel on nõustamiskomisjoni 07.05.2019. a väljastatud otsus nr 4.1-18/1237/19 sobitusrühma suunamisega. Selleks rühmaks on lasteaias sobiv ruum ja tingimused, on loodud turvaline, laste arengut võimaldav ja toetav õpi- ja kasvukeskkond. Lasteaia koosseisus on kaks õpetajat, kellel on läbitud vajalikud koolitused ning õpetajatel on vajalikud pedagoogilised kompetentsid töötamiseks sobitusrühmas.
Seoses tekkinud vajadusega ning lapsevanemalt saadud avalduse alusel esitas 11.06.2019. a Narva Lasteaia Tareke direktor taotluse nr 6-9/10, millega palus moodustada lasteasutuses sobitusrühm alates 01.09.2019. a.
2. Õiguslikud alused
Vastavalt koolieelse lasteasutuse seaduse § 6 lõikele 5 võib linnavalitsus lasteasutuse direktori ettepanekul moodustada lasteasutuses vastavalt vajadusele sobitusrühmi, kuhu kuuluvad erivajadustega lapsed koos teiste lastega.
3. Otsus
Moodustada Narva Lasteaias Tareke sobitusrühm.
4. Rakendussätted
4.1 Korraldus jõustub 01.09.2019. a.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

